|  |  |  |
| --- | --- | --- |
|  |  | Κοζάνη, 29-03-2019 |
|  |  | Αρ. Πρωτ: - 646- |
|  |  |  |
|  |  |  |
|  |  |  |

##### ΘΕΜΑ : Πρόσκληση Εκδήλωσης Ενδιαφέροντος για σύναψη σύμβασης έργου ιδιωτικού δικαίου ενός εξωτερικού συνεργάτη στο πλαίσιο υλοποίησης του έργου με τίτλο: «Promotion of waste prevention and recycling at the cross-border area - LESS WASTE II» με κωδικό A2-1.1-5 και συγκεκριμένα του παραδοτέου D3.1.2 «Ανάπτυξη Σεναρίων Συλλογής Οργανικών Αποβλήτων στους Δήμους Καστοριάς και Γρεβενών» το οποίο χρηματοδοτείται από το πρόγραμμα Interreg IPA Cross-border Cooperation Programme “Greece-Albania 2014-2020” (85% Ευρωπαϊκή Ένωση, 15% Εθνική Συμμετοχή)

Στα πλαίσια του εγκεκριμένου έργου **: «Promotion of waste prevention and recycling at the cross-border area - LESS WASTE II»** με κωδικό **A2-1.1-5** του προγράμματος **Interreg IPA Cross-border Cooperation Programme “Greece-Albania 2014-2020” (85% Ευρωπαϊκή Ένωση, 15% Εθνική Συμμετοχή)** και για την υλοποίηση του παραδοτέου **D3.1.2 «Ανάπτυξη Σεναρίων Συλλογής Οργανικών Αποβλήτων στους Δήμους Καστοριάς και Γρεβενών»** η Διαχείριση απορριμμάτων Δυτικής Μακεδονίας προτίθεται να προβεί στη σύναψη σύμβασης έργου ιδιωτικού δικαίου ενός εξωτερικού συνεργάτη.

Ο εξωτερικός συνεργάτης θα απασχοληθεί για συνολικά 7 μήνες και θα ανήκει στην κατηγορία External Expertise όπως αυτή έχει εγκριθεί.

Αντικείμενο του έργου για τον ανάδοχο είναι η υποστήριξη της ΔΙΑΔΥΜΑ Α.Ε. στη σύνταξη δύο μελετών (μια για το Δήμο Καστοριάς και μια για το Δήμο Γρεβενών) στις οποίες θα αναλύονται σενάρια σχετικά με την συλλογή των οργανικών αποβλήτων από το πρόγραμμα Διαλογής στην Πηγή (ΔσΠ) που θα εφαρμόσουν οι Δήμοι. Αναλυτικότερα τα σενάρια αυτά θα βασίζονται σε δεδομένα της υφιστάμενης κατάστασης, των ερωτηματολογίων που θα συγκεντρωθούν από τους Δήμους καθώς και τις ποσότητες των αποβλήτων των Δήμων.

Στις μελέτες τέλος θα πρέπει να προτείνεται και η βέλτιστη λύση βάση των προαναφερθέντων.

Σε αυτά τα πλαίσια προβλέπεται από τον εξωτερικό συνεργάτη να υλοποιηθούν τα παρακάτω:

* Περιγραφή Δήμου με έμφαση στις ιδιαιτερότητες ανά περιοχή
* Καταγραφή συλλεχθέντων στοιχείων σχετικά με την υφιστάμενη κατάσταση
* Ανάπτυξη σεναρίων διαχείρισης οργανικών αποβλήτων ανά περιοχή
* Παράθεση Οικονομικών δεδομένων σεναρίων
* Ανάλυση Βέλτιστου Σεναρίου

Τα προσόντα του συνεργάτη αναλύονται παρακάτω:

* Πτυχίο Πανεπιστημιακής Εκπαίδευσης
* Πολύ καλή γνώση της αγγλικής γλώσσας.
* Εμπειρία στη διαχείριση απορριμμάτων (τουλάχιστον 5 έτη)
* Πολύ καλή γνώση χειρισμού ηλεκτρονικών υπολογιστών και διαδικτύου

**ΠΡΟΣΘΕΤΑ ΠΡΟΣΟΝΤΑ (ΠΟΥ ΘΑ ΣΥΝΕΚΤΙΜΗΘΟΥΝ)**

Γνώση της περιοχής μελέτης (Υλοποίηση έργων-υπηρεσιών στη διασυνοριακή περιοχή)

**Ενδεικτικός Π/Υ: 15.000,00€ πλέον Φ.Π.Α.**

Οι ενδιαφερόμενοι καλούνται να καταθέσουν φάκελο στα γραφεία της ΔΙΑΔΥΜΑ Α.Ε., 6ο χλμ Κοζάνης – Πτολεμαΐδας, ΤΚ 50100 Κοζάνη είτε με συστημένη επιστολή ή courier στην παραπάνω Διεύθυνση με την ένδειξη «Προσφορά για τη σύναψη σύμβασης έργου ιδιωτικού δικαίου ενός εξωτερικού συνεργάτη στο πλαίσιο υλοποίησης του έργου με τίτλο: «Promotion of waste prevention and recycling at the cross-border area - LESS WASTE II» με κωδικό A2-1.1-5 και συγκεκριμένα του παραδοτέου D3.1.2 «Ανάπτυξη Σεναρίων Συλλογής Οργανικών Αποβλήτων στους Δήμους Καστοριάς και Γρεβενών» εντός πέντε εργασίμων ημερών από την επόμενη της δημοσίευσης της παρούσας.

Για παροχή οποιαδήποτε σχετικής πληροφορίας μπορείτε να απευθύνεστε στο τηλέφωνο 24610 45533 και στο e-mail: info@diadyma.gr, τις εργάσιμες μέρες και ώρες (08:00-16:00).

|  |  |
| --- | --- |
|  | **Για τη ΔΙΑΔΥΜΑ Α.Ε.**  **Δημοσθένης Μαυρίδης**  Γενικός Διευθυντής |